IVANOVS V. Juodas, jiūdiņs un Krišna jeb Šīs bīstamās Sanskrita durvis. 
Publicēts OMTK ZRK 4.sējumā, Olainē, 2017.g. 20.-29.lpp. 


V.Ivanovs, Mgjourn. 
JUODAS, JIŪDIŅS AND KRISHNA or WHO IS AFRAID OF SANSKRIT 


JUODAS, JIŪDIŅS UN KRIŠNA jeb ŠĪS BĪSTAMĀS SANSKRITA DURVIS 
Lingvistika, salīdzinošā valodniecība, etimoloģija, sanskrits, IEP, balti, baltu valodas, hidronīmi. 


IEVADS 


Daudzu indoeiropiešu pasakās ir sižets par noslēpumainām durvīm, kuras galvenais varonis 
nedrīkst atvērt. "Visās istabās tu vari iet un skatīties, tikai tās vienīgās durvis ne par ko neslēdz 
vaļā”,- tā Muļķīti vai Tēva Dēlu pamāca mājas vai pils saimnieks. Par laimi pasakas varonis nespēj 
atturēties no kārdinājuma, atver aizliegtās durvis un - ko viņš tur atrod? Pareizi, pašu galveno 
noslēpumu! Taisni to, ko meklējis un kā dēļ devies pasaulē — ilgoto Patiesību. 

Šī metafora apbrīnojamā kārtā atspoguļo stāvokli mūsdienu zinātnē, par ko ir autoritatīvi 
liecinājuši gan fiziķi un astronomi, gan vēsturnieki un arheologi. Visās nozarēs ir tēmas, kuras 
pētnieks nedrīkst "slēgt vaļā”. Valodniecībā šādas aizliegtās durvis ir sanskrits. Valodnieks var 
studēt un pētījumos izmantot visas valodas, tikai ne sanskritu. Šo vissenāko un visbagātāko IE 
valodu, ko 'vecgramatiķi”, A.Šleihers u.c. XIX gadsimta lingvisti vispār uzskatīja par IE pirm- 
valodu, mūsdienu IE valodu matricu, ne tikvien pie mums, bet arī Rietumos tikpat kā nemāca. 
Vismaz ne tādā līmenī, lai lingvists to varētu pilnvērtīgi izmantot salīdzinošajā valodniecībā. Vēl 
vairāk! Mēģinot to darīt patstāvīgi, viņš riskē saņemt padomu nebāzt degunu, kur nevajag. 

Kas tas par spēku, kurš pasaku Muļķītim — mūsdienu valodniekam neļauj atvērt sanskrita 
durvis? Kāpēc zinātnē pastāv aizliegtās tēmas? Varbūt tāpēc, ka nereti taisni aiz tām slēpjas 
atbildes uz neatbildētiem jautājumiem par mūsu valodu un tautu patieso izcelsmi, ko zināmi spēki 
nevēlas atklāt? Šāda versija ir izskanējusi daudzu zinātnieku darbos, sākot no Vorrena! un Tilaka” 
un beidzot ar Gusevu?, Žarņikovu* un H.Denu Braunv”. Faktus, kas to apstiprina, iespējams atrast 





! Viljams Vorrens (angļu: William Fairfield Warren, 1833—1929) — filozofs, valodnieks un teologs, Bostonas 
universitātes pirmais prezidents (1873—1903). Grāmatā Paradise Found: The Cradle of the Human Race at the North 
Pole (1885) izteica hipotēzi, ka IE pirmdzimtene jeb "cilvēces šūpulis” ir atradies Ziemeļpolā. 

2 B.G.Tilaks (angļu: Lokmanya Bal Gangadhar Tilak, sanskr. STe5 TTT ftesa5, 1856— 1920) - ievērojams indiešu 
vēsturnieks, valodnieks-sanskritologs, Rigvēdas pētnieks. 1903. gadā grāmatā The Arctic Home in the Vedas (Arktiskā 
dzimtene vēdās) attīstīja šo hipotēzi un formulēja t.s. Arktisko teoriju. 

5 Natālija Guseva (krievu: Hamdzva Powdnoēna IYceea, 1914-2010) — vēstures zinātņu doktore, indoloģe, atzīta 
Indijas kultūras un reliģiju speciāliste, starptautiskās Džavaharlala Neru prēmijas laureāte. Sastādījusi pirmo Krievu- 
Sanskrita līdzību vārdnīcu (450 vārdi), kas vairākkārt publicēta viņas grāmatās «Pycckue cxeosv moicauenemun» 
(1998), «Craeane u Apvu. IIymv 60206 u cno6» (2001), «Mudun 6 sepkante 6ekoe» (2002). 

4 Svetlana Žarņikova (krievu: Ceemudna Bacunveena ?Kdpnuxosa, 1945 — 2015) krievu vēsturniece, mākslas 
zinātniece un etnogrāfe, vēstures zinātņu kandidāte, Krievu ģeogrāfiskās biedrības īstenā locekle. Ieguva pierādījumus 
Arktiskajai teorijai, atklājot krievu valodas izlokšņu tuvību ar sanskritu, kā arī iztulkojot ar sanskrita palīdzību 
Krievijas ziemeļu reģionu hidronīmus, kuru etimoloģija citādi nav izskaidrojama nedz no mūsdienu krievu valodas 
pozīcijām, ne — vēl jo mazāk — caur ''normāņu” valodām. 

5 Harolds Dens Brauns (angļu: Harold Dean Brown, 1927—2003) amerikāņu fiziķis un matemātiķis, 
kompjuterizācijas teorētiķis un filozofs, zinātņu doktors, profesors. Darbojies NASA propgrammās. Bijis 
autoritatīvāko ASV zinātnisko biedrību (American Mathematical Society, American Physical Society, American 
Nuclear Society, Association for Computing Machinery u.c.) loceklis, šīm zinātnēm veltītu žurnālu redkolēģiju 
loceklis. Vienlaicīgi H.D.Brauns bija arī izcils valodnieks (zināja ap 20 valodu, tajā skaitā - sanskritu) un kļuva 
pazīstams ar augstvērtīgiem Upanišadu and Joga-sūtras tulkojumiem angļu valodā. Viņš proponēja atziņu: Sanskrit 
— the Mother of European Languages - "Sanskrits ir visu Eiropas valodu māte”. Par to normānisti viņu nīst. 

arī baltistikas arsenālā, kura savos etimoloģijas pētījumos, ignorēdama sanskritu, nereti taustās kā 
aklais pa tumsu, lai gan tieši caur sanskritu daudzi baltu hidronīmi u.c. vietvārdi iegūst vienkāršu 
un loģisku etimoloģijas skaidrojumu. Tikai mūsu erudītie valodnieki — atšķirībā no pasaku 
Muļķīša — šīm durvīm ietiepīgi staigā garām. 


ILGAIS CEĻŠ BALTISTIKAS KĀPĀS 


Vēstures dogmas, kuras šodien pieņemts uzskatīt par patiesību, pa lielākai daļai ir tikai 
hipotēzes, mīti, ko vēsturnieki sacerējuši zināmu politisko grupējumu interesēs. Gadsimtu gaitā 
iekarotāji parasti ir ļoti rūpējušies par to, lai pakļauto valstu un tautu vēstures liecības tiktu 
iznīcinātas iespējami pilnīgi, tādēļ taustāmu un pārliecinošu artefaktu par notikumiem, kas vecāki 
par 1000 un pat 500 gadiem, vēsturnieku rokās ir gaužām maz. Valodā iekodētā informācija ir 
viena no nedaudzajām spraudziņām, pa kuru iespējams ielūkoties mūsu īstajā vēsturē, lai varbūt 
iegūtu kaut cik ticamu atbildi uz pašiem galvenajiem jautājumiem, ko sev uzdod ikviens domājošs 
cilvēks: kas es esmu? No kurienes nāku? Kas bija mani senči? 

Acīmredzot tāpēc informācijas telpā atkal un atkal parādās jauni etimoloģijas pētījumi, tajā 
skaitā, baltistikā, kuru autori tiecas atšifrēt mūsdienu jēdzienu senākās, dziļākās nozīmes. Taču - 
dīvaina lieta! Valodnieki, vēsturnieki pārrok priekšteču sarakstīto grāmatu kalnus, paši izrakstās 
melnām mutēm, bet uz visbūtiskākajiem jautājumiem pārliecinošu atbilžu kā nav, tā nav! 
A.Bīlenšteins un K.Mīlenbahs, J.Endzelīns un K.Karulis, K.Būga un A.Vanagas, M.Fastmers un 
R.Traumans, V.Toporovs un daudzi citi XX gadsimta latviešu, leišu, vācu, krievu valodnieki ir 
strādājuši vaiga sviedros, atstājuši daudzsējumu vārdnīcas, rakstu un pētījumu kalnus, bet tā arī 
nav varējuši ticami atbildēt uz vienkāršiem jautājumiem, piemēram, kas īsti ir latvieši un kā 
radusies latviešu valoda? Kas ir leišu valoda? No kurienes tās cēlušās? Viņu sarakstītās 
etimoloģijas vārdnīcas patiesībā vienīgi rosina jaunus jautājumus. Jāvaicā: kādēļ tā? Vai aiz 
ignorances? Grūti tam noticēt - viņi bija gana mācīti ļaudis. Vai aiz ļaunprātības apzināti slēpj 
patiesību? Teorētiski iespējams, bet neticami, ka — visi. Bet varbūt viņi vienkārši meklē ne tur, kur 
vajag? Un kaut kāda iemesla dēļ apzināti staigā garām vienīgajām īstajām durvīm, aiz kurām 
atrodas Patiesība? 

Lai saprastu, kā tas notiek praktiski, izanaltzēsim vienu šādu pētījumu - LU Baltu valodniecības 
katedras asociētās profesores Laimutes Balodes rakstu **Kirsn- / juod-/ meln- baltu hidronīmijā”, 
kas publicēts rakstu krājumā Linguistica Lettica 2001.gadā, tātad — pavisam nesen [1]. 


MELNĀS KRĀSAS ATŠĶIRĪGIE TOŅI 


Pētāmo jautājumu autore formulē pirmajā rindiņā: "Interesanti, ka tik nozīmīgu krāsu kā 
melnā baltu tautas ir apzīmējušas atšķirīgi: senprūšu valodā — kirsnan, lietuviešu valodā — juodas, 
latviešu valodā — melns.” 

Patiešām interesanti, jo aiz šī šķietami mazā valodnieciskā cinīša slēpjas atbildes uz daudz 
principiālākiem jautājumiem: kas patiesībā bija prūši, kas ir leiši, latvieši, latgalieši? Un mēs 
mirdzošām acīm ķeramies pie lasīšanas cerībā, ka beidzot uzzināsim, no kurienes pie Tālavas 
latgaļiem "pār koku galiem jāj” slavenie Blaumaņa *tjodi un mošķi”, kas taču absolūti nav latgaļu 
vārdi. Taču pēc raksta izlasīšanas atbilde tā arī neatnāk. 

Tiesa, autore demonstrē labu erudīciju, citējot daudzus valodniekus, kuri par šo tēmu jau 
izteikušies. Izrādās — kādas vien hipotēzes nav izvirzītas! Piemēram, senprūšu melnās krāsas 
nosaukuma kirsnan sakni lietuviešu valodnieks V.Mažulis esot atvedinājis no baltu-slāvu adjek- 
tīva ar nozīmi 'saduļķots, neskaidrs, sajaukts" un rekonstruētas (tātad — paša izdomātas) verba 
saknes *(s)kirs- / *(s)kers- "griezt, liekt [2]. Valodnieki Toporovs [3], Sabaļausks [4] Fasmers [5], 
Frankels [6] tās pašas saknes esot atraduši arī krievu uepnord, baltkrievu uopnoi, ukraiņu vopnuū, 

bulgāru uēpex, maķedoniešu ypn, čehu černy u.c. Vēl autore mums pastāsta, ka arī lietuviešu 
dialektos kirsnas dažreiz mēdzot teikt par tumši melnu zirgu. To visu lasot cauri, sāk zust 
pacietība: kad beidzot autore mums pateiks, no kuras valodas tas prūšu vārds cēlies? Taču atbildes 
rakstā nav. 

Ejam tālāk! Attiecībā uz latvisko melno krāsu rakstā ir secināts, ka adjektīva sakne meln-, 
mel- esot pazīstama visās baltu valodās, taču nozīmes atšķiras: ja latviski melns ir *melns', tad 
lietu-viski mēlynas, mlas ir "zils, bet senprūšu valodā melne pēc Frankeļa domām nozīmējis 
*zilumu”. Mīlenbaha-Endzelīna latviešu vārdnīcā ietverts vārds mēļš ar nozīmi *tumšzils, violets” 
[7]. Tāpēc lietuviešu valodnieks A. Sabaļausks domājis, ka mūsu senči jaukuši tumši zilo krāsu ar 
melno krāsu [8]. Pokornijs [9], Karulis [10], Fasmers u.c. šīs saknes etimoloģiju esot saistījuši ar 
latīņu mulleus "gaišsarkans, rozā' un lietuviešu molis (latviešu māls); Būga šos vārdus skaidrojis 
vispār ar lietuviešu nuolēti '"pārklāties ar gļotām', ar latīņu mano, manāre 'tecēt, un ar 
īru n0in 'purvs' [11]. Autores simpātijas pieder versijai, ka visu šo adjektīvu pamatā esot IDE 
sakne *mnel, kas nozīmējot 'tumša (arī sarkana)* krāsa; netīrs'. Turklāt viņa piebilst: Liekas, ka 
atšķirīgās nozīmes bija pamatā arī attiecīgo valodu ogu nosaukumu darināšanā: sal. liet. mēlynē, 
latv. mellene, kr. manuna 'avene, oga māla (kieģeļu) krāsā””.' Neiedziļinoties piedāvāto versiju 
analīzē, pagaidām secināsim tikai acīmredzamo faktu: arī šajā gadījumā līdz skaidrībai un kādam 
vienotam ticamam viedoklim ir patālu. 

Pie trešā — lietuviešu adjektīva jūodas 'melns' cilmes autore nemaz nemēģina ķerties klāt, 
bet tūdaļ atzīst (atsaucoties uz Frankeli, Karaļūnu, Mažiuli, Būgu, Sabaliausku), ka tā "ir ļoti 
neskaidra”, un vienīgi piebilst, ka šo vārdu ir mēģināts etimoloģizēt arī, saistot to ar latviešu 
dialektismu īls (Pētersons), ar latviešu jaudīt "kustināt, jūdīt 'lēni dzīt" (Karaļūns), ar 
īru adaig 'nakts', umbru adre "melns, tumšs' (Pedersens). No konteksta izriet, ka šie viedokļi 
autorei nešķiet pārliecinoši. Patiešām jābrīnās, kur nosauktie valodnieki rāvuši tādus "latviešu 
dialektismus”? Dabā tādi nekur nav manīti. 


*MELNIE” HIDRONĪMI LATVIJĀ UN LIETUVĀ 


Raksta otrajā daļā autore ir savākusi iespaidīgu faktu materiālu, kurš rāda, ka Lietuva 
patiešām ir pilna ar upēm un ezeriem vārdā Kiršna, Kirsna, Kirsno, Kirsin, Kirsen u.tml., bet vēl 
vairāk to ir ar jūoda vārdu, piemēram, upes: Juodd, Jūodē, Juodynē, Juodišā, Juodmend, Jūodra- 
vis, Juodšakd, Juodupē, Jūodupis, Juodupys, Juodžiupis, Juodasais u.c., ezeri: Jūodas, Juodasai, 
Juodis, Juodys, Juodynas, Juodžerys u.c. Rindkopu valodniece nobeidz ar sekojošu teikumu 
(paturēsim to prātā!): "Lietuvas teritorijā reģistrēti ap S0 ezeru nosaukumi un 130 upju vārdi, kas 
darināti no šī melnās krāsas apzīmējuma.” 

Latvijā, savukārt, esot zināms viens kršnas saknes hidronīms — Lielupes pieteka Cērsna 
Kalnciemā, ko J.Endzelīns skaidroja ar to pašu senprūšu kirsnan 'melns' un lietuviešu keršas "balts 
un raibs' [12]. Toties Latvija ir pilna ar Mellezeriem, Melnavotiem, Mellupēm, kādu itin nemaz 
nav Lietuvā. Vēl viens vērtīgs novērojums: šādi hidronīmi ir sastopami īpaši Kurzemē, Zemgales 
rietumdaļā un Vidzemē - ap Cēsīm. Bet Latvijas austrumu daļā, Latgalē to ir vismazāk, un ezeru 
nav nemaz. Nedaudzie juodu- saknes hidronīmi Latvijā esot lokalizēti sekojoši: visas piecas 





6 Sanskrits šo versiju neapstiprina. Sk. nākamo paskaidrojumu. 

7 Hipotēze ir diskutabla. Pārliecinošu slāvu avenes etimoloģiju nesniedz arī sanskrits. Fonētiski un semantiski tuvā- 
kais sanskrita analogs ATA mūlin nozīmē "koks, augs; tāds, kam ir saknes”, taču senās Ieksēmas nozīme, kā redzam, 
ir pārāk vispārīga, lai varētu pārliecinoši pamatot, kādēļ tā attiecināta tieši un vienīgi uz aveņu krūmu. Sanskritā ir arī 
burtisks fonētisks analogs RĪTA malina, taču tā pamatnozīmes ir 'netīrs, duļķains, pelēks, melns'; substantīvs HCl 
mala nozīmē 'netīrumi, putekļi, nešķīstība" u.tml. Iespējams, tādēļ poļu ebrejs L.Zāmenhofs, sacerēdams savu 
"internacionālo" esperanto valodu, šo sanskrita sakni izmantoja negācijas apzīmēšanai, piemēram, esper. bona viņam 
ir 'labs', malbona "slikts"; pura 'tīrs', malpura "netīrs' u.t.jpr. 

Juēdupes-Jodupes-Juēdavas atrodas Zemgalē — Jelgavas, Jēkabpils rajonos, bet visi trīs ezeri — 
Latgalē: Juodezers // Juoda ezers Krāslavā, Jūdiņu ezeri Balvos un Liepnā. 

Raksta beigās autore ir pievienojusi apjomīgu izmantotās literatūras sarakstu, kas liecina, 
ka pētījumā ieguldīts nopietns darbs. Bet ko esam uzzinājuši? Dažas interesantas hidronīmu 
lokalizācijas likumsakarības; gūzmu iepriekšējā gadsimta hipotēžu, no kurām lielākā daļa ir 
acīmredzami kļūdainas. Un — viss! Uz raksta ievadā izvirzīto jautājumu atbildes nav. *"Vai uz 
Marsa ir dzīvība, vai tās tur nav — to mēs nezinām, ”- tā savu lekciju par tēmu "Vai ir dzīvība uz 
Marsa?” savulaik pabeidza slavenas kinokomēdijas personāžs. Taču, kas atļauts komēdijā, nav 
atļauts zinātniskā rakstā. 

Kādēļ tik erudīta valodniece savā pētījumā, tēlaini runājot, nav spējusi tikt pāri vienai 
štrunta Jodupītei? Varbūt tādēļ, ka autore, tāpat kā viņas priekšteči, ir paklausīgi meklējusi 
patiesību nevis tur, kur tā pazaudēta, bet tur, kur gaišāks? Pareizāk — kur atļauts. Bet pie 
aizliegtajām durvīm nemaz nav mēģinājusi klauvēt? Lai gan, pateicoties zināšanām un intuīcijai, 
daudzreiz stāvējusi tuvu patiesībai. Bija atlicis burtiski viens solis. Kāds? 


PRŪŠU *KIRSNAN” UN LATVIEŠU *MELNS”: SOLIS LĪDZ PATIESĪBAI 


Ar šo speramo soli un valodnieka meklējumu īsto lauku es domāju sanskritu, ko XIX 
gadsimta valodnieki, sevišķi t.s. vecgramatiķi vispār uzskatīja par IDE pirmvalodu. Katrā ziņā — 
par IDE pirmvalodai ļoti tuvu formu, kas šī iemesla dēļ var tikt uzskatīta par mūsdienu IDE valodu 
matricu, tāpēc etimoloģijas zinātnē ir neaizstājams etalons. Sanskrits patiešām sniedz ļoti daudz 
atbilžu uz lingvistikas un vēstures mīklām, kas citādi ir neuzmināmas. Iespējams, XIX - XX 
gadsimta valodniekiem - komparatīviķiem apjomīgās sanskrita leksikas pilnvērtīgai izmanto-šanai 
nebija ne pienācīgu tehnisku iespēju, ne ārējo apstākļu, kas viņus uzvedinātu uz domām par to, ka 
baltslāvu valodas (daudz lielākā mērā, nekā romāņu un ģermāņu) ir apbrīnojami līdzīgas 
sanskritam, un ka šīs līdzības iemesli pelna padziļinātu pētīšanu. 

Mūsu gadsimtā sanskritam vairs nav iespējams paiet garām. Tas pats nāk pa ielu pretī 
oranžos talāros un uzdzied: Kršna-Kršna, harē-herē! Harē-harē, Kršna-Kršna! Nereti krišnaīti 
mūs uzrunā un par ziedojumiem pārdod vai uzdāvina savas reliģiskās grāmatas ar krāsainām 
dievību bildītēm. Viņu galveno dievu sanskritā sauc par PYI Kysņā — Krišnu. Ja pavaicāsiet, ko 
šis vārds nozīmē, Krišnas adepti jums ar prieku paskaidros, ka tam ir vismaz pussimts nozīmju, 
bet galvenās no tām — *melns, melnums, tumšs, tumsa, tumsība, tumša krāsa”, bet vienlaicīgi arī — 
*tumši Zils, melnzils, zils vitriols. Apskatieties Krišnas bildīti! Tieši tāds viņš visur tiek attēlots — 
zili melns, melni violets. Protams ka sanskritā no šīs saknes ir vēl vismaz pāris simti nozīmju 


atvasinājumu, piemēram, GAKUGAI krsnikā *melns' INTA krsņiman *melns”; gpullg krsnīky 
*nomelnot'; PW krsņāya *krāsot melnu”; PWIRĪI kysņasa *melngans'; YWId krsņaka 
*melnīgsnējs” u.t.t. [13, 14]*. Līdz ar to vairs nav nekādas vajadzības konstruēt kaut kādas 
neesošas, hipotētiskas IEP vai baltu-slāvu pirmvalodas vārdformas — pats par sevi ir noskaidrots 
jautājums gan par senprūšu valodas vārda — kirsnan *melns' izcelsmi, gan par to, ka mūsu kopējie 
senči nebūt nav bijuši daltoniķi un nav „jaukuši zilo krāsu ar melno”. Taisni otrādi: viņi savā 
domāšanā un runā ir šķīruši tik daudz nozīmju nianšu, cik mūsdienu civilizētā cilvēka degradētajās 
smadzenēs vairs nespēj ietilpt pat teorētiski. Starp citu, latgaliešu valodā šī nozīme saglabājusies 
vārdā krūosņa jeb latviskajā *krāsnī', kas taču ir allaž melna, kā īstai nokvēpušai krāsnij pieklājas.” 
Visbeidzot, cik nu Toporovam-Sabaļauskam-Fasmeram-Frankelim taisnības par slāvu uepnor 
izcelsmi no tās pašas saknes - tas lai pagaidām paliek uz viņu sirdsapziņas. Bet to faktu, ka no šīs 





$ Šeit un tālāk sanskrita vārdu nozīmes dotas pēc M.Monjē-Viljamsa un A.Makdonella vārdnīcām. 
? Sanskritā ir vēl kāda vārdforma, kas šo krāsns etimoloģiju apstiprina: substantīvs purna krsņagati nozīmē gan 
*uguni', gan "tādu, kura izskats ir melns”. 

sanskrita saknes varētu būt cēlušies tādi mūsdienu krievu valodas vārdi, kā ykpauamo izrotāt”, 
kpauwenvīū *krāsots', xpacka *krāsa', xpacnviū (kpacuevtd) *sarkans” ar nozīmi *skaists”, 
npekpacīiviti *daiļš' un vienlaicīgi cmpautnonti briesmīgs”, ceru, neviens neapstrīdēs. Šis piemērs, 
starp citu, ļauj pietuvoties vēl vairāku lietu izpratnei. Pirmkārt, tam, kā senās sanskrita (vai IEP) 
Ieksēmas, nonākdamas līdz mūsdienu latviešu valodai, tr mainījušās fonētiski un morfoloģiski, 
izejot caur baltuslāvu pirmvalodas un vēl kaut kādiem, mums nezinā-miem attīstības (vai — 
degradācijas) periodiem un visbeidzot, caur mums jau drusciņ pazīstamo latgaliešu valodu: 
kruošīt, kruošitīs, kruosa; krāšnis *krāsot, krāsots, krāsa; krāšņs” [15]' u.c. Otrkārt, te redzams, 
kā mūsu senči saprata dievu: dievs vienlaicīgi ir gan „neaprakstāmi skaists, daiļš, krāšņs”, gan arī 
strāšnis - latg. *briesmīgs, tumsas dēmons”.!' 

Tagad — par latvisko melno. Patiešām, sanskritā otrais izplatītākais adjektīva melnais, 
melnā sinonīms ir HĪCTA malina, kas latgaliski, starp citu, būs *malnis, malna”. Protams, ka šai 
Ieksēmai arī ir neskaitāmi atvasinājumi citu vārdšķiru veidā, piemēram, AAA maliniman 
tumšs”, HĒīTAT malinatā tumsa”; HIG malinatva *melnums” u.t.t. Tātad arī vārda „melns” 
etimoloģija caur sanskritu izrādās gluži viennozīmīga un acīmredzama. 

Cita lieta — par melno un zilo. Sanskrita vārdnīcas sinonīmu veidā šīs nozīmes vien- 
nozīmīgi dod tikai vārdam krsņā. Bet vārdu malina bez nozīmes *melns” vēl iespējams tulkot kā 
"pelēku, tumši pelēku, tumškrāsainu”, bet nekādi ne *zilu'. (Pats par sevi — nekādas „rozā” vai 
„mālu”, val „ķieģeļu” krāsas nav ne tuvu.) Taču šī nianse ir arī latgaliešu valodā. Tiesa, nevis kā 
lietuviešu valodā (kur mēlynas vienmēr ir ar nozīmi *zils'), bet tikai attiecībā uz divām ogām: 
mellenes Latgalē sauc par *zileņitom”, bet tās ogas, ko latviski saucam par zilenēm, tur ir *raibeņas” 
vai *reibeņas'. Tas nedaudz „sajauc kārtis”, jo vairumā gadījumu latgaliešu valodas fakti sakrīt ar 
sanskritu. Ko tas varētu nozīmēt? Varbūt šādi izpaudās atšķirības IE pirmvalodā, kuras sāka 
parādīties pēc tam, kad āriešu jeb indoslāvu (jeb IE) pirmtauta pirms 4-5 gadu tūkstošiem sadalījās, 
lai vieni no savas arktiskās dzimtenes dotos uz Indiju, kļūtu par mums pazīstamajiem indoāriešiem 
un pierakstītu sanskritu, bet otri apmēram tajā pašā laikā devās Rietrumu virzienā, lai ar laiku kļūtu 
par Eiropas tautu (tātad arī baltiešu) ciltstēviem, bet savu tā laika valodas formu pazaudētu? 


LIETUVIEŠU JUODAS UN BĪBELISKAIS JUDAŠS 


Vārdu juodas sanskrita vārdnīcas patiešām neuzrāda. Ne tikvien ar nozīmi 'melns', bet arī 
ar jebkādu citu krāsas nozīmi. Dažās leksēmās iespējams saklausīt attālu fonētisku līdzību, bet tām 
ir pavisam cita semantika. Tātad šis vārds lietuviešu valodā ir vēlāku laiku ieguvums. Es domāju, 
ka šodienas lietuviešu juodas (un atbilstošais latviešu jods) nav nekas cits, kā tas pats jaunāko 
laiku bībeliskais Jūdass ar savu melno nodevēja dvēseli, kas leišu valodā ienācis salīdzinoši nesen 
— ar kristietību no latīņu valodas.'” Galu galā, ir taču acīmredzami, ka mūsdienu lietuviešu valoda 
daudz lielākā mērā, kā latviešu valoda ir aizguvusi latīņu leksiku — visas istorijas, dantas (vēsture, 
zobi) u.t.t. Starp citu, šo ideju savulaik izteica arī K.Karulis, kurš lietuviski-latviskā joda cilmi 
saistīja ar bulgāru 7004, krievu un ukraiņu r00a "ļauns gars". 





10 Šeit un turpmāk latgaliskās vārdformas citētas pēc I. Valerjana Sanskrita-latgaļu salīdzinošās vārdnīcas, kas pub- 
licēta grāmatā "Latgaļu etnocīds: noliegtā civilizācija” (sk. lit. sarakstu). Ar umlauta zīmi virs ti un i autors apzīmē 
latgaliešu rakstībā līdz šim nedefinētās *'priekšējās” skaņas i un ti (analoģiskas krievu valodas skaņām u, y vārdos 
Oue, dyma "dievība, doma”), kas latgaliešu valodā pastāv līdztekus attiecīgajām latviskajām *vidējām” i un u ska- 
ņām un šķir vārdu nozīmes, piemēram, divi divi *divi dievi” vai duša-diiša *duša - dūša” u.c. 

'! Mēs tiklab latviski kā krieviski sakām „briesmīgi skaists”, „šausmīgi skaists”; „crpanņno KpacHBrIli”. Paši par to 
ironizējam: kā var būt vielaicīgi šausmīgs un skaists? Bet tik un tā runājam, lai gan nesaprotam, no kā tas nāk. Šis 
sanskrita piemērs to izskaidro: tas nāk no mūsu zemapziņas, kura vēl atceras mūsu kopējo pirmvalodu. 

2 Arī latviešu pasaku krājējs P. Šmits uzskatīja, ka visi velni latviešu miotoloģijā ieviesušies kristietības ietekmē. 

Latgalē arī pastāv tāds jēdziens. Viens no visļaunākajiem lamuvārdiem, ko „latgalīs runāja 
uz latgali”, ir valna judašs. Ja šo idtomu mēģināsim tulkot no lietuviešu-latviešu valodas pozīcijām 
(kur abi vārdi faktiski ir sinonīmi), iznāks burtiski: velna jods, jeb dubultvelns. Tajā pašā laikā, ja 
latgaliešu runātājs, piemēram, pārstāsta evaņģēlija sižetu, tad Judašs apzīmēs nevis velnu, bet gan 
Bībeles personāžu Jūdu. „Šķiet, neapšaubāmi,- raksta L.Balode, citējot Mīlenba-hu-Endzelīnu, - 
ka analizējamā sakne saistās ar latviešu substantīvu juods.” Diez vai tā būs! Patiesībā — taisni 
otrādi — šādā gaismā tas jau šķiet visai apšaubāmi. 

Ja arī kaut kā saistās, tad, iespējams, tādējādi, ka XVI-XVIII gadsimtā zemgaļi un citi 
topošie latvieši jau bija radoši paturpinājuši brāļu leišu iesākto Bībeles personāža Jūdasa 
pārvēršanu par melno „„mežavelnu un laukavelnu”. Varbūt tādēļ, ka zemgaļi (kuri, iespējams, bija 
lietuviešu — žemaiču kšātriju jeb karavīru kastas pēcteči) nodevību uzskatīja par lielāko no 
grēkiem, Bībeles Jūdass viņu uztverē kļuva par visu laiku lielāko ļaunumu. Var būt arī, ka tādā 
veidā latvieši zemapziņā sublimēja savu naidu pret viņiem svešo kristīgo reliģiju, tās personāžā 
žīdu Jūdasā personificējot visas tās īpašības, kuras agrāk piedēvēja tikai visļaunākajam velnam. 
Vārdu „jods” ar šādu vai līdzīgu nozīmi un skaidrojumu Mīlenbahs acīmredzot dzirdēja no 
Zemgales leišiem—latviešiem, bet saprata, būdams vācietis, pēc sava prāta un tā arī ierakstīja savā 
vārdnīcā [16]. Pēc tam no vārdnīcas šī deformētā joda semantika ar kļūdaino etimoloģiju izplatījās 
tautā, jo rakstītam vārdam piemīt ļoti liels destruktīvs spēks. 

- Bet kā tad ar Jodupēm un citiem daudzajiem senprūšu hidronīmiem, - jūs vaicāsiet? — 
Tie taču noteikti radušies agrāk par XII-XV gadsimtu! Un nav loģiska izskaidrojuma, kādēļ tik 
daudz ūdenstilpņu būtu jānosauc svešas kristīgās reliģijas negatīvā personāža vārdā! 

Taisnība: šai versijai loģikas nav! Toties, iespējams, ir pavisam cita loģika: ne vienam no 
apskatītajiem melnās krāsas sinonīmiem pretēji autores apgalvojumam NAV NEKĀ KOPĒJA ar 
attiecīgajiem hidronīmiem. Ne „jodupes”, ne „„melnezeri” NAV MELNI un nekad tādi nav bijuši. 
Zināma fonētiska līdzība ar latvisko adjektīvu „melns” ir tikai un vienīgi nejauša sakritība! 


HIDRONĪMU PAMATĀ - ŪDENS, NEVIS KRĀSA 


T.i., melnajam ir attāls formāls sakars, bet tikai tādēļ, ka sanskritā leksēma HĪCA malina 
var nozīmēt gan *ūdeni', gan *melnu' kā *netīrā' sinonīmu. Tieši caur sanskritu iespējams atrast 
vienkāršas un loģiskas atbildes uz šeit neatbildētajiem jautājumiem. Vispār ir tā, ka mūsu senči 
neko nedarīja nejauši, un vēl jo vairāk — hidronīmus neizdomāja „uz dullo”. Izanalizējot apmē- 
ram piecus simtus Eiropas hidronīmu, nākas secināt, ka tikai daži no tiem ir atvasināti no krāsas 
vai kāda attāla, ar ūdeni nesaistīta jēdziena, bet visi pārējie ļoti loģiski nosauc kādu visbūtiskāko 
ūdenstilpnes īpašību. Būtiskākā jebkuras ūdenstilpnes īpašība ir tāda, ka tā, pirmkārt, ir „upe, 
ūdens, straume, ezers, jūra” u.tml. Tieši no šiem vārdiem ir atvasināti 9 no katriem 10 Eiropas 
hidronīmu. Milzīgā upju nosaukumu dažādība, savukārt, saistīta ar to, ka ikvienam no šiem 
jēdzieniem sanskritā ir vairāki simti (!) sinonīmu. Līdz ar to mūsu senčiem nenācās iespringt katras 
jaunatklātas upes krastā — viņi vienkārši ņēma un nosauca jauno ūdenstilpni par „upi” vai „ūdeni”, 
tikai uzdāvinot tai kārtējo ūdens vai upes sinonīmu: Duna, Dona, Reina, Odera u.t.t. 

Pats upes vārds visās baltu valodās (liet. upē, latg. upia) ir labi skaidrojams ar sanskritu, ja 
reiz tur bez grūtībām atrodam šādas baltu vārdiem fonētiski un semantiski tuvas leksēmas: 
substantīvus S1IUY1 āpayā, HT1U111 āpagā ar nozīmi *upe'; S4 ap, S11Y āpa, U4 āpas ar nozīmi 
"ūdens", adjektīvus 8Ydd apavat, STUčļ apas, ARI aptya, AIU ānūpa, S118] āpya ar nozīmi 
*ūdeņains, no ūdens sastāvošs' u.c. 

Bieži upju, ezeru nosaukumi ir salikteņi, kur visas daļas pašas par sevi nozīmē „ūdeni”, 
tikai katra - ar kādu sevišķu nozīmes niansi, jo šis pats vārds bez „ūdens”” apzīmē arī daudzas citas, 
ar ūdeni nesaistītas lietas. Līdz ar to, ja šī Ileksēma tiek lietota ūdens vai upes nozīmē, tad tā 
vienlaicīgi nes sevī arī savu pārējo nozīmju nianses, tāpēc mūsu senči no upes nosaukuma, zinot 

visas tā nozīmes, prata iegūt plašu informāciju par šo upi. Ar vārdu malina ir tieši tas gadījums. 
Līdz ar to varētu atzīt, ka tiem, kas līdz šim Mellezeru, Melnupju, Melno dīķu nosaukumus 
atvasināja no vārdiem „melns, tumšs” un meklēja attiecīgas hidronīma pazīmes dabā, daļēji ir 
taisnība. Tikai ar vienu noteikumu: ka ar melno mēs saprotam *netīru, duļķainu', kā tas joprojām 
vēl ir latgaliešu valodā!* un sanskritā. *Netīrs dīķis”, duļķains ezers” — tā jau ir loģiska un ticama 
hidronīma etimoloģija. Taču jāatceras, ka tas ir gandrīz vai vienīgais izņēmuma gadījums. Visas 
pārējās Zilupes-Zaļupes-Bērzupes ir pēdējā gadsimta jaunie nosaukumi vai arī jaunajai seman- 
tikai adaptēti veco nosaukumu fonētiskie varianti. Protams, arī citur pasaulē ir daudz visādu 
Dzelteno upju, Sarkano upju, Melno upju, kas it kā mudina domāt, ka krāsas izmantošana 
ūdenstilpnes nosaukumā ir tipiska parādība. Sanskrits mums iesaka ar šādu etimoloģizēšanu 
neaizrauties.!* 

Īstenībā starp visām lielākajām Eiropas upēm (neskaitot Nīlu Āfrikā) man līdz šim ir 
izdevies atrast tikai vienu hidronīmu, kura nosaukumā nav ūdens vai upes nozīmes, bet kurš tomēr 
ir loģisks, ticams un pierādāms. Mazāzijā (mūsdienu Turcijas teritorijā, vēsturiskajā Lidijas 
apgabalā) plūst neliela upe Paktola (turk. Paktol, gr. IfaktoŽ0c), kuras nosaukumā diezgan labi 
saklausāmas divas sanskrita leksēmas: substantīvs UTT pātha *ūdens” un adjektīvs GaPcī 
udakala *ūdeņains'. Otrs šīs upes nosaukums joprojām ir Sarabata, pagaidām paturēsim to prātā. 
Sengrieķu vēsturnieks un filozofs Plutarhs (gr. IIhovrapxog) kurš esot dzīvojis m.ē. 46-125.g., 
raksta, ka tolaik šo upi sauca par Hrizoroāsu (gr. Xpvaoppodag), kas tulkojumā no grieķu valodas 
nozīmē *zeltu nesoša”, jo tās ūdeņi lielā daudzumā skaloja zelta smiltis, un šis fakts tiek uzskatīts 
par slavenā Lidijas valdnieka Krēza (562-547 g.p.m. ē.) pasakainās bagatī-bas cēloni. Tagad 
palūkosimies, ko varētu nozīmēt otrais nosaukums Sarabata! Šķiram sanskrita vārdnīcu un lasām: 
ft surabhi *zelts'. Sanāk, ka grieķi tika burtiski pārtulkojuši šīs upes agrā-ko sanskrita (jeb IEP) 
nosaukumu, kas te bija radies indoeiropeiskās Hetu civilizācijas periodā. 

Lūk, kādām atbilstībām jābūt, lai hidronīma etimoloģiju varētu skaidrot ar krāsu vai kaut 
ko citu „neūdeņainu”! Visi pārējie pieņēmumi var izrādīties tikai mūsu fantāzijas. Tādā gadījumā, 
jūs vaicāsiet, no kā cēlušies visi Kiršna, Kirsna, u.c. līdzīgi Lietuvas hidrinīmi? 

Tik tiešām, arī tiem NAV NEKĀ KOPĒJA AR MELNO KRĀSU un pat melno dievu 
Krišnu - Kysnā. Kādēļ? Tādēļ, ka tie visi ir cēlušies no fonētiski līdzīgā, bet semantiski pilnīgi 
atšķirīgā sanskrita substantīva PN4 krtsna, kas nozīmē *ūdens'! 





5 Latgaliski malnis kraklis pirmām kārtām nozīmē *netīrs krekls” un tikai pēc tam — *melns krekls” krāsas nozīmē; 
malnuos riikas vispār var nozīmet tikai *netīras rokas” jo negroīdi, kam tīra āda ir melna, tur vēl joprojām nedzīvo. 
1% Atsevišķi izņēmumi, protams, pastāv. Raksturīgs piemērs ir Āfrikas lielākās upes Nīlas vārds. Sanskritā adjektīvs 
=Icī nīla nozīmē *zilā”. Teiksiet: nejauša sakritība? Tā varētu domāt, ja mēs nezinātu, ka Nīla veidojas, Sudānas 
teritorijā saplūstot divām upēm, no kurām vienu līdz pat mūsu dienām nez kāpēc sauc tieši par Zilo Nīlu. Divas tik 
precīzas sakritības tomēr ir par daudz, lai tās nodēvētu par nejaušām. Tiesa, šis valodas fakts runā pretī Nīlas 
etimoloģijas oficiālajām versijām, kuras neiztur kritiku, lai gan tās proponē tādi uz autoritāti pretendējošie Rietumu 
avoti kā Oksfordas angļu vārdnīca (Oxford English Dictionary) [17] vai Britu Enciklopēdija (Encyclopedia 
Britannica) [18]. Britu lingvistu ieskatā Nīlas vārda angliskā versija Nile un arābiskās versijas en-Nil un an-Nīl esot 
cēlušās no latīņu nosaukuma ilus un grieķu formas Neilos (NeiAoc), kas nozīmējot *upes ieleja”. Diemžēl, nenozīmē 
vis, jo latīņu un grieķu vārdnīcas minētās formas tulko tikai kā Nīlu”, t.1., konkrētu hidronīmu, nevis kādu vispārīgu 
*upi” vai "upes ieleju”. Nekādus argumentus, kas pierādītu, ka sengrieķu” valodā bijis citādi, šie avoti nemin. 
Acīmredzot tādēļ Rietumu valodnieku ierakumos nav vienprātības, un tāds resurss kā Duglasa Harpera etimoloģijas 
vārdnīca [19] tam nepiekrīt, bet izvirza savu versiju, ka Nīlas vārds esot cēlies no kādas mistiskas *'semītiskas saknes” 
*nahal, kas nozīmējot "upi. Diemžēl, šī versija ir tikpat nepierādīta. Vienīgais avots, kurš to varētu apstiprināt, ir 
"Vecā derība”, taču tā nekur nemin hidronīmu Wīla, bet sauc to vienkārši par "'upi”, kas ebrejiski (no aramiešu val.) 
skan kā yeor, un šāda fonētiskā forma, kā redzam, pat attāli nelīdzinās nosaukumam Nīla vai Nile. Tātad ir pamats 
uzskatīt sanskritisko versiju par hidronīma Nīla ticamāko etimoloģiju. 

ŪDENS, NEVIS JŪDIŅŠ 


Visgrūtāk etimologiem, protams, klājas ar juoda padarīšanu par hidronīmu (gluži kā ar 
melna kaķa ķeršanu tumšā istabā, ja tā tur nav). Lietuviešu valodnieki G.Gerulis, V.Mažulis u.c. 
visādi izmēģinās — gan no jau minētā leišu 'juodas', gan dažām prūšu vārdu saknēm. Taču viņiem 
tur nekas ticams nesanāk, un arī nevar sanākt, jo viņi meklē nepareizā vietā. 

Viskonjunktūriskāko pseidozinātniskās domas lidojumu šajā jautājumā ir demonstrējis 
mūsu valodniecības spīdeklis J.Endzelīns. Viņš Jūdiņu ezeru Balvos un tādu pašu Jūdiņu 
ezeru Liepnā atvedina no latviešu jūds 'ebrejs'! Vēl vairāk! Endzelīns uzskatīja, ka abi ezervārdi 
radušies no attiecīgas apdzīvotas vietas vārda Jūdiņi [12], nevis otrādi. 

Patiesībā visu šo tiklab Latvijas, kā Lietuvas hidronīmu pamatā, nav bijuši ne jodi, ne jūdi, 
bet gan visparastākais ūdens! To apliecina sanskrita substantīvi S1RĻŪ āyudha, YT4x| yādas, da 
uda, 3% udu -"ūdens', adjektīvi d4PC udakala, 3avl udaja, 3a4*dd udanvat ar nozīmi 
"ūdeņains” u.c. Kā redzam, uz sanskrita fona bez papildus skaidrošanas ir atpazīstama ne vien 
attiecīgo lietuvisko hidronīmu, bet arī latviskā ūdens” etimoloģija.!” 

Labi, pieņemsim, sanskritu Endzelīns patiesībā nezināja, tikai lielījās. Bet kā viņš varēja 
nesadzirdēt dzīvās latgaliešu valodas skaņas? Augšlatgalē saka utideņs, bet Lejaslatgalē šo vārdu 
vispār izrunā gandrīz tieši tāpat, kā pierakstītajā ezera nosaukumā: jitddiņs! Vienīgais, ko pieraksts 
nešķir (bet valodniekam to vajadzēja zināt) — ka latgaļu valodā garie patskaņi var tikt izrunāti gan 
ar stiepto (krītošo), gan lauzto intonāciju, un ka šeit, atšķirībā no latviešu un citām valodām, 
intonācija maina vārdu nozīmes. Šķiet, ka tieši šī latgaļu valodas likuma nezināšanas (vai apzinātas 
ignorēšanas) dēļ Endzelīns te pieļauj primitīvu kļūdu, proti, elementāri jauc latviskos jūdiņus 
(žīdiņus) ar latgaliskajiem jitdiņim (ūdeņiem). Tāda alošanās var būt piedodama kādam 
pusanalfabētiskam jūdiņam, bet kā to varēja pieļaut "Latvijas gudrākais valodnieks”? 


SECINĀJUMI 


Profesore L.Balode savu rakstu pabeidz ar secinājumu: „Neapšaubāmi viena no universā- 
lākajām hidronīmu semantiskajām kategorijām — ūdens krāsas nozīmes vārdi. Saknes juod-/meln- 
/kirsn-izplatība Baltijas reģionā labi ilustrē un vēlreiz apstiprina šo faktu.” 

Ko te lai sakām? NEAPSTIPRINA VIS! Šķiet, ka šoreiz cienījamā valodniece no zināt- 
niskās patiesības lielceļa būs iestūrējusi Endzelīna, Karaļūna, Būgas un citu normānistu 
pārpurvotajā valodniecības Jodezerā. Apskatītajiem baltu hidronīmiem krāsas semantiskā 
kategorija ir vai nu sekundāra, vai NAV RAKSTURĪGA NEMAZ. Vienīgā īsteni universālā 
hidronīmu semantiskā kategorija ir paši ar ūdeni saistīti vārdi: upe, ūdens, straume, plūsma u.tml. 
To mums, cita starpā, apstiprina arī Eiropas hidronīmu analīze ar sanskrita palīdzību. Bet par to - 
citreiz, si Deus velit.!*  2012.,2017. 

RESUME 


Ivanov V. "Juodas, jiūdiņs and Krishna, or who is afraid of Sanskrit.” 

The essey takes the view that the "old grammarians" (linguists of 19th century) believing Sanskrit to be an 
Indo-European source language and a matrix of modern IE languages, stayed closer to the truth than the 
"neogrammarians" (Junggrammatiker) and modern linguists, who did not believe so. Arguing with the latvian linguist 
L.Balode who claims the origin of Baltic hydronyms from names of color and paint being actual in modern languages, 
the author shows: the most of Baltic (as well as Indo-European generally) hydronyms are of Sanskrit origin with the 
meaning of 'river, lake, water, stream, flow ', etc. It should be considered much more reliable and more relevant 
etymology of hydronyms. 


AHHOTAIĻHSI 


Heanos B. *Āyodac, ūvwydunvc u Kpuuna unu JĻna xozo onacen cancxpum.” 

Aemop sas8īinem, umo «cmapoepamMmamuku», A3bIKO6e0v1 19 6eka, romopvie cuumanu canckpum OOHOŪ u3 
opw npomoundoesponelickozo asvika Uu mampuyeū coepemennvlx ME x3v1ko8, npusvieaa ucnoiīvsogamb E20 6 
Jiuneeucmuueckod komnapamugucmuke, Čvinu Gonee Onusku k ucmune, Heoicenu CMenuewuue ux «M1Ad0O2paMMA- 
MUKuU» U COGPEMEHHble JIUH26UCMbl, KOMOPble OMpuwaIOM 3HA4EHUE CAHCKPUMA U NPAKMUUYECKU HE U3Y4AIOM €20. 
Ionemusupya c asvixocedom JI.banode, komopaa uuwem ģonemuueckue ananoeu npu6aīmuūckux eudponuMo8 8 
CO6pEMEeHHblx A3bIKAX U HA OCHO6GAHUU ux sHauenuū ymeepoicdaem, 6yOmo naseanus 60006M06 OGosHauarom 4Y6em 
600b1 6 Hux, aemop HaxodOum ģonemuueckue ananozu smux 2u0pOHUMO8 6 CAHCKDUME, KOMOPE O3HA4AIOM: Peka, 
600a, meueHue, nomOK u m.n., «mo npedcmasnaemca 2opa300 Čonee y6edumerīvHod smumonozueū 2udpOHUMO6. 


ANOTĀCIJA 


Ivanovs V. *Juodas, jiūdiņs un Krišna jeb Šīs bīstamās Sanskrita durvis.” 

Rakstā pausts viedoklis, ka XIX gadsimta valodnieki — vecgramatiķi, kuri sanskritu uzskatīja par IDE 
pirmvalodai tuvu formu, indoeiropiešu valodu matricu un aicināja to izmantot salīdzinošajā valodniecībā, bija tuvāki 
patiesībai, nekā mūsdienu lingvisti, kuri to noliedz un sanskritu praktiski nestudē. Polemizējot ar baltu valodnieci 
L.Balodi, kura hidronīmu fonētiskos analogus meklē mūsdienu baltu valodās un apgalvo, ka vairums no tiem ir 

cēlušies no ūdens krāsas nozīmes vārdiem, autors viņas analizējamajiem baltu un citu indoeiropiešu hidronīmiem 

js ; ieej . ba a IS AR PR ; 
atrod fonētiskus analogus sanskritā, kurus iztulkojot izrādās, ka tie nozīmē "upi, ūdeni, straumi, plūsmu ' u.tml., kas ir 
daudz ticamāka un hidronīmiem atbilstošāka etimoloģija. 


Raksts publicēts krājumā : OMTK Zinātniskie raksti. 4.sēj. Olaine: OMTK, 2017, 20.-29. lpp. 

